Ses ontsnap uit polisie-aanhouding in LimpopoArgieffoto Ses verhoorafwagtende gevangenes het Donderdag uit die aanhoudingselle van die Witpoort-polisiestasie in Limpopo ontsnap. Kol. Ronel Otto, provinsiale polisiewoordvoerder, het gesê die verdagtes is onder meer in hegtenis geneem op aanklagte van verkragting en gewapende roof. Die verdagtes is geïdentifiseer as Silence Duba (23), Thomas Chuma (29), Clifford Muhonhori (33), Phineas Malangoane (36), Moses Modimola (24) en Jeremia Machaba (28). “Die mans moet as gewapen en gevaarlik beskou word en die publiek word aangeraai om hulle nie te konfronteer nie, maar eerder dadelik die polisie in kennis te stel as iemand hulle opmerk,” het Otto gewaarsku. Mense wat weet waar die verdagtes is of wat verdagte mense in die omgewing opmerk, word versoek om kapt. Rakhubela by 082 469 1353 te bel. Die omstandighede rondom die ontsnapping word ondersoek. Slegs dié foto’s van sommiges van die verdagtes is tans beskikbaar: